קוריינטס

קוריינטס (בספרדית: Corrientes) היא עיר הבירה של פרובינציית קוריינטס בארגנטינה. היא ממוקמת בגדה המזרחית של נהר הפרנה, כ-1,000 ק"מ מהבירה בואנוס איירס. יש לה אוכלוסייה של כ-328,689 אזרחים לפי מפקד בשנת 2001[דרוש מקור]. זוהי העיר החשובה בפרובינציה, מרכזה הכלכלי שלה ומושב הרשויות ומסודות הממשל. העיר מארחת את אחד הקרנבלים הגדולים במדינה. קבוצות כדורגל עירונית הורקאן קוריינטס ודפורטיבו מנדיז'ו שיחקו בעבר בליגת העל הארגנטינאית. היסטוריה ב-1516, חואן דיאז די סוליס פיקד על המשלחת ראשונה לחקירת האזור, אך המשלחת הותקפה על ידי ילידים וסוליס מת בהתקפה. ב-1588, חואן טורס דה ורה אי אראגון ייסד את סן חואן דה ורה דה לאס סייטה קוריינטס (תרגום: חואן הקדוש מן ורה של שבעת הזרמים). השם קוצר בהמשך לקוריינטס. השם "שבעת הזרמים" מתייחס לשבע לשונות יבשה בגדת הנהר במקום הזה שיצרו זרמים סוערים שהקשו את הניווט בנהר בחלקו הזה. המיקום שלה בין אסונסיון, בפרגוואי של ימינו, לבואנוס איירס הפך אותה לנקודת מעבר חשובה, כמו גם העובדה שהייתה גבוהה יחסית שמנעה הצפות במקרה של עליית מפלס המים. ב-1807 העיר התנגדה לפלישות בריטיות. במהלך מלחמת העצמאות של ארגנטינה, העיר נמצאה במאבק מתמשך עם הממשלה המרכזית בבואנוס איירס, אבל מלחמת הברית המשולשת איחדה אותן לאחר שהעיר הותקפה על ידי כוחות פרגוואים ב-1865. תחבורה נמל התעופה הבין-לאומי דוקטור פרננדו פיראחינה ניבז'רו ממוקם כ-5 ק"מ מהעיר ומשרת אותה. גשר חנרל מנואל בלגרנו חוצה את נהר הפרנה ומקשר את העיר אל העיר רסיסטנסיה, בירת פרובינציית צ'אקו הסמוכה. ערים תאומות ברזיל פורטו אלגרה, ברזיל פרגוואי אסונסיון, פרגוואי קישורים חיצוניים אתר האינטרנט הרשמי של קוריינטס קוריינטס, ברשת החברתית פייסבוק קוריינטס, ברשת החברתית X (טוויטר) קוריינטס, באתר אנציקלופדיה בריטניקה (באנגלית)